stanford-oval/wikipedia huggingface dataset:
Köli (tähdistö)
Aiheesta muualla

Kuvia tai muita tiedostoja aiheesta Köli (tähdistö) Wikimedia Commonsissa
| --- | --- |
Tähdet:  Canopus, β Car, ε Car, ι Car, θ Car, υ Car A, ω Car, PP Car, 337 Car, V357 Car, χ Car, HD 84810, HD 94510, HD 90853, HD 76728, V382 Car, HD 79447, I Car, HD 83183, V343 Car, HD 80230, N Car, A Car, HD 91942, G Car, V344 Car, HD 83944, V520 Car, V533 Car, HD 96566, P Car, E Car, HD 92397, K Car, B Car, V518 Car, HD 81101, D Car, HD 73389, Q Car, V376 Car, L Car, HD 92063, V371 Car, 23 Car, V386 Car, M Car, C Car, HD 77370, V460 Car, V524 Car, HD 73390, H Car, O Car, V374 Car, T Car, R Car, η Car, υ Car B, QZ Car, HD 93131, S Car, AG Car, HD 65216, OGLE-TR-113, OGLE-TR-111, OGLE-TR-132
Eksoplaneetat:  HD 65216 b, OGLE-TR-113 b, OGLE-TR-111 b, OGLE-TR-132 b
Tähdistöt
Ajokoirat
Ajomies
Alttari
Andromeda
Bereniken hiukset
Delfiini
Eridanus
Etelän kala
Etelän kolmio
Etelän kruunu
Etelän risti
Etelän vesikäärme
Feeniks
Harppi
Heilurikello
Herkules
Härkä
Ilmapumppu
Ilves
Intiaani
Iso karhu
Iso koira
Jousimies
Joutsen
Jänis
Kaksoset
Kalat
Kameleontti
Karhunvartija
Kassiopeia
Kaukoputki
Kauris
Kefeus
Kentauri
Kettu
Kilpi
Kirahvi
Kolmio
Kompassi
Korppi
Kotka
Krapu
Kulmaviivoitin
Kultakala
Kurki
Kuvanveistäjä
Kyyhkynen
Kärpänen
Käärme
Käärmeenkantaja
Köli
Leijona
Lentokala
Lohikäärme
Lyyra
Maalari
Malja
Mikroskooppi
Neitsyt
Nuoli
Oinas
Oktantti
Orion
Paratiisilintu
Pegasus
Perseus
Peräkeula
Pieni hevonen
Pieni karhu
Pieni koira
Pieni leijona
Pohjan kruunu
Purje
Pöytävuori
Riikinkukko
Sekstantti
Sisilisko
Skorpioni
Sulatusuuni
Susi
Tukaani
Vaaka
Valaskala
Veistotaltta
Verkko
Vesikäärme
Vesimies
Yksisarvinen
Kirjallisuusvuosi 1902

Kirjallisuusvuosi 1902 käsittelee vuoden 1902 tärkeitä kirjallisuuden tapahtumia, uutisia ja julkistuksia.
Tapahtumia

Peter Pan -hahmo esiintyi ensimmäisen kerran J. M. Barrien romaanissa The Little White Bird. Barrien kirjoittama näytelmä Peter Pan ilmestyi 1904.
Julkaisuja

Igino Cocchi – La Finlandia
Joseph Conrad – Heart of Darkness (suom. Pimeyden sydän, 1968)
Arthur Conan Doyle – Baskervillen koira
William James – The Varieties of Religious Experience (suom. Uskonnollinen kokemus)
Edmund Husserl – Logische Untersuchungen. Zweite Teil: Untersuchungen zur Phänomenologie und Theorie der Erkenntnis
Ilmari Kianto – Nuoria lauluja vanhasta säästöstä
Larin-Kyösti – Kuisma ja Helinä
Eino Leino – Kangastuksia
Eino Leino – Suomalainen näyttämötaide 19 2/4 02
Jack London – Aavoilla ulapoilla
Jack London – Lumikenttien tytär
Jack London – Pakkasen lapsia
Palkintoja

Kasimir Leino
Teuvo Pakkala
Maila Talvio
Jacob Tegengren
Theodor Mommsen
Kipa

Kipa
Kipa voidaan kiinnittää hiuksiin
Kipa (hepr. ‏כִּיפָּה‎, kipa, jidd. ‏יאַרמלקע‎ jarmulke) on juutalaisten käyttämä ohut, pyöreä kalotin tapainen päähine. Kipaa käyttävät yleensä vain juutalaiset miehet rukoillessaan, mutta uskonnolliset juutalaiset saattavat käyttää sitä muulloinkin. Synagogassa vieraillessaan myös ei-juutalaisten miesten toivotaan käyttävän kipaa, joita on usein lainattavana sisäänkäynnin vierellä. Tavallisesti kipa on halkaisijaltaan 10–20 cm.
Syy kipan käyttöön on Talmudin määräys pään peittämisestä rukouksen aikana. Halakhan mukaan mikä tahansa päähine kelpaa pään peittämiseen, mutta kipa on pienen kokonsa ja keveytensä vuoksi käytännöllinen ratkaisu. Viime aikoina siitä on muodostunut myös eräänlainen juutalaisuuden symboli, ja kipan käyttäjä ilmaisee siten kuuluvansa juutalaiseen kansaan.
Perinteet

Perinteen mukaisesti kipaa käyttävät vain miehet, kun naiset käyttävät päänsä peittämiseen esimerkiksi huiveja. Nykyisin jotkut ei-ortodoksijuutalaiset sallivat tasa-arvon nimissä kipan käytön myös naisille. Jotkut juutalaiset käyttävät kipaa vain rukoillessaan, siunauksia lukiessaan tai uskonnollisia tekstejä lukiessaan, perinteellisemmät saattavat pitää kipaa päässään vuorokauden ympäri ja noudattaa Talmudissa kuvattujen rabbien esimerkkiä: he eivät kävele kahta metriä pidemmälle paljain päin.
Kipan valmistustapa tai väri voi olla merkki kantajan kuulumisesta tiettyyn uskonnolliseen suuntaukseen.  Perinteisesti kipa koristellaan uskonnollisia aiheita käsittelevin kirjailuin, mutta uudemmat etenkin lapsille tarkoitetut kipat saattavat yhtä hyvin esittää sarjakuvahahmoja tai urheilujoukkueen värejä.
Pienen kokonsa vuoksi kipa voi pysyä huonosti päässä, minkä vuoksi se saatetaan kiinnittää hiuksiin metallisella pidikkeellä.
Aiheesta muualla

lubavitch.fi: Kipa (englanniksi)
Wikimedia Commonsissa on kuvia tai muita tiedostoja aiheesta .
Juutalainen elämä
| --- | --- |
Syntymä:  Brit mila · Zeved habat · Pidjon haben
Täysi-ikäisyys:  Upšerin · Bar mitsva (Bat mitsva)
Avioelämä:  Huppa · Ketubba · Naisen asema · Nidda · Mikve · Get
Juutalaisuus:  613 käskyä · Rukoukset · Birkat hamazon · Juutalaiset juhlat · Minhag · Tooran opiskelu: paraša, daf jomi
Uskonnolliset esineet:  Sefer Tora · Tsitsit · Tallit · Tefillin · Kipa · Menora · Mezuza
Kuolema:  Hevra kaddiša · Šiva · Kaddiš · Jortsajt
Kitty van Male

| Mitalit | Mitalit | Mitalit |  |
| --- | --- | --- | --- |
|  Kitty van Male |  Kitty van Male |  Kitty van Male |  |
Maa:   Alankomaat
Naisten maahockey
|  Olympialaiset  |  Olympialaiset  |  Olympialaiset  |  |
|  Kultaa | Lontoo 2012 |  |  |
|  Hopeaa | Rio de Janeiro 2016 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Amstelveen 2017 |  |  |
Kitty van Male (s. 5. kesäkuuta 1988 Amstelveen) on alankomaalainen maahockeypelaaja ja olympiavoittaja. Hän oli mukana Alankomaiden olympiakultaa voittaneessa joukkueissa Lontoossa 2012. Hän saavutti olympiahopeaa Rio de Janeirossa 2016.
Van Male on pelannut Alankomaiden maajoukkueessa huhtikuuhun 2018 mennessä 103 maaottelua ja tehnyt niissä 29 maalia. Hän saavutti Champions Trophyssa hopeaa vuonna 2016 ja voitti EM-kilpailuissa kultaa vuonna 2017.
Van Male edustaa vuonna 2018 seuratasolla Amsterdamia. Hän on pelipaikaltaan hyökkääjä.
Kämmenniemi

| Kämmenniemi |
| --- | --- |
 Kämmenniemen keskustaa
Kaupunki:  Tampere
Suuralue:  Pohjoinen suuralue
Suunnittelualue:  Kämmen
Kämmenniemi on Tampereen kaupunginosa, tilastoalue sekä taajama entisen Teiskon kunnan alueella. Sen tärkeimpiä nähtävyyksiä ja rakennuksia ovat esimerkiksi Aunessilta ja Kämmenniemen koulu. Kämmenniemessä järjestetään muun muassa vuosittaiset Teiskon markkinat. Kämmenniemessä sijaitsee myös kirjasto ja Teiskon VPK:n paloasema.
Kämmenniemessä sijaitsee myös Paarlahti, jota sanotaan Suomen ainoaksi vuonoksi. Virallisten määritelmien mukaan se ei kuitenkaan aivan täytä vuonon tunnusmerkkejä.
Kämmenniemen kautta kulkee Tampereen ja Ruoveden välinen seututie 338. Kylästä on matkaa Tampereen keskustaan noin 25 kilometriä.
Kämmenniemi mainitaan vuoden 1540 maakirjassa viiden talon kylänä nimellä Kemmenniemi, myöhemmin myös muodossa Kemenniemi. Pysyvää asutusta tiedetään olleen alueella ainakin jo 1300-luvulta lähtien. Aluksi kappeliseurakuntana Messukylään kuulunut Teisko itsenäistyi vuonna 1860. Vuoden 1972 alussa Teiskon kunta liitettiin Tampereen kaupunkiin, ja Kämmenniemen ensimmäinen  asemakaava vahvistettiin pian kuntaliitoksen jälkeen. Suurin osa kadunnimistä pohjautuu seudun vanhoihin paikannimiin.
Kirjallisuusvuosi 1906

Kirjallisuusvuosi 1906 käsittelee vuoden 1906 tärkeitä kirjallisuuden tapahtumia, uutisia ja julkistuksia.
Tapahtumia

Sana eduskunta otettiin käyttöön tarkoittamaan Suomen uudistettua parlamenttia.
San Franciscon maanjäristys tuhosi Stanfordin yliopiston kirjaston.
Aikakauskirja Eesti Kirjandus alkoi ilmestyä Virossa.
Julkaisuja

Hermann Hesse – Unterm Rad (suom. Muuan nuoruus, 1978)
Selma Lagerlöf – Nils Holgerssons underbara resa genom Sverige (suom. Peukaloisen retket villihanhien seurassa, 1906)
Larin-Kyösti – Ad astra (näytelmä)
Joel Lehtonen – Tarulinna: Suomen kansan satuja lapsille
Eino Leino – Tuomas Vitikka
Jack London – Kuunaama
Jack London – Valkohammas
Hj. Nortamo – Mnää ja Tasala Vilkk ja Hakkri Iiro
William Sydney Porter – The Four Million (novelleja)
August Strindberg – Fröken Julie (vuonna 1888 kirjoitettu näytelmä ensi-illassa Tukholmassa 13.12.)
Edgar Wallace – The Four Just Men (suom. Neljä oikeudentekijää)
Palkintoja

Bertel Gripenberg
Arvid Järnefelt
Johannes Linnankoski
Otto Manninen
Giosuè Carducci
Kuhmon terveysasema

| Kuhmon terveysasema |
| --- | --- |
Osoite:  Kirkkotie 16, 88900 Kuhmo
Sijainti:  Kuhmo
Koordinaatit:  64.12825°N, 29.51107°E
Valmistumisvuosi:  1981
Käyttäjä:  Kainuun hyvinvointialue, Hyvinvointiyhtymä NordLab
Runkorakenne:  betoni, paikalla tehty
Julkisivumateriaali:  tiili
Kerrosluku:  2
Kerrosala:  5 357 m2
Kuhmon terveysaseman vastaanotto
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Kuhmon terveysasema on Kainuun Kuhmossa toimiva julkisen palvelun terveysasema. Sen palvelut tuottaa Kainuun hyvinvointialue. Kuhmon  terveysasemalla on hyvinvointyhtymä NordLabin näytteenottopiste.


 
Kuhmon kaksikerroksinen, tiiliverhoiltu terveysasemarakennus valmistui vuonna 1981. Terveysaseman vuodeosastolla on 22 sairaansijaa, mutta vuoden 2024 alusta vuodeosasto muutetaan kuntoutus- ja arviointiyksiköksi. Kuhmon akuuttisairaanhoito keskitetään Kainuun keskussairaalaan. (Kuhmon terveyskeskussairaala, 2021). Kuhmon terveysaseman palvelutuotanto oli 2010-luvulle tultaessa ulkoistettuna muutaman vuoden ajan yksityiselle terveyspalveluyritykselle.


 
Kuhmon terveysasema palvelee normaalisti maanantaista torstaihin kello 8–16 ja perjantaisin (ja pyhien aattona) kello 8-15. Viikonloppuisin (la-su), sekä juhlapyhinä terveysasema on avoinna kello 9–17. Muulloin kiireellisestä hoitoa tarvittaessa otetaan yhteys Päivystysapuun (116 117; hätätilanteessa tietysti yleiseen hätänumeroon 112). Ensiapu- ja päivystyspalvelut tarjoaa ympärivuorokautisesti aukioleva Kainuun keskussairaalan yhteispäivystys (Päivystyksen ovi F2, Sotkamontie 13, Kajaani).
Aiheesta muualla

Kuhmon terveysaseman sijaintikartta (kuhmo.karttatiimi.fi)
Kelly Macdonald

| Kelly Macdonald |
| --- | --- |
 Kelly Macdonald vuonna 2007.
Henkilötiedot
Syntynyt: 23. helmikuuta 1976 (ikä 48) Glasgow, Skotlanti
Ammatti:  näyttelijä
Puoliso:  Dougie Payne (2003–)
Aiheesta muualla
IMDb
Elonet
Kelly Macdonald (s. 23. helmikuuta 1976 Glasgow, Skotlanti) on skotlantilainen näyttelijä.
Macdonald on esiintynyt muiden muassa elokuvissa Trainspotting (1996), Gosford Park (2001), Nanny McPhee – satumainen lastenvahti (2005), Menetetty maa (2007) ja Harry Potter ja kuoleman varjelukset, osa 2 (2011). Lisäksi hän on näytellyt vuodesta 2010 HBO:n Boardwalk Empire -televisiosarjassa. Macdonald on mukana Line of Duty -poliisisarjan kuudennella tuotantokaudella (2021).
Vuonna 2006 Macdonald voitti Emmy-palkinnon sivuroolistaan televisioelokuvassa Tyttö kahvilassa (The Girl in the Café, 2005). Vuonna 2011 hän oli ehdolla Emmy-palkinnon saajaksi myös Boardwalk Empiren sivuroolistaan. Lisäksi Macdonald on ollut ehdolla muun muassa BAFTA- ja Golden Globe -palkintojen saajaksi.
Macdonald on naimisissa Travis-yhtyeen basisti Dougie Paynen kanssa. Heillä on kaksi poikaa.
Kelly Macdonald Toronton elokuvajuhlilla 2007.
Filmografia

| Elokuvat> Vuosi | Elokuvat> Suomenkielinen nimi | Elokuvat> Alkuperäinen nimi | Elokuvat> Rooli |
| --- | --- | --- | --- |
| 1996 | Trainspotting | Trainspotting | Diane Coulston |
| 1996 | Stella Does Tricks | Stella Does Tricks | Stella |
| 1998 | Bette-serkku | Cousin Bette | Hortense Hulot |
| 1998 | Elisabet | Elizabeth | Lettice Knollys |
| 1999 | Splendor | Splendor | Mike |
| 1999 | Kun sattuma kuljettaa | Entropy | Pia |
| 1999 | Viattomuuden loppu | The Loss of Sexual Innocence | Susan |
| 1999 | Tähänastinen elämäni | My Life So Far | Elspeth Pettigrew |
| 1999 | Tube Tales | Tube Tales | Emma |
| 2000 | Two Family House | Two Family House | Mary O'Neary |
| 2000 | House! | House! | Linda |
| 2000 | Some Voices | Some Voices | Laura |
| 2002 | Rakkaudesta Sinatraan | Strictly Sinatra | Irene |
| 2002 | Gosford Park | Gosford Park | Mary Maceachran |
| 2003 | Intermission | Intermission | Deirdre |
| 2004 | Finding Neverland – tarinan lähteillä | Finding Neverland | Peter Pan |
| 2005 | Linnunradan käsikirja liftareille | The Hitchhiker's Guide to the Galaxy | Reporter |
| 2005 | Tyttö kahvilassa | The Girl in the Café | Gina |
| 2005 | Näkymättömät lapset | All the Invisible Children | Jonathan's wife |
| 2005 | Nanny McPhee – satumainen lastenvahti | Nanny McPhee | Evangeline |
| 2005 | Lassie | Lassie | Jeanie |
| 2006 | Tristram Shandy: Herrasmiehen paljastukset | A Cock and Bull Story | Jenny |
| 2007 | Menetetty maa | No Country for Old Men | Carla Jean Moss |
| 2008 | The Merry Gentleman | The Merry Gentleman | Kate Frazier |
| 2008 | Choke | Choke | Paige Marshall |
| 2009 | In the Electric Mist | In the Electric Mist | Kelly Drummond |
| 2011 | The Decoy Bride | The Decoy Bride | Katie Nic Aodh |
| 2011 | Harry Potter ja kuoleman varjelukset, osa 2 | Harry Potter and the Deathly Hallows – Part 2 | Helena Korpinkynsi |
| 2012 | Urhea | Brave | Prinsessa Merida (ääni) |
| 2012 | Anna Karenina | Anna Karenina | dolly |
| 2016 | The Journey Is the Destination | The Journey Is the Destination | Duff |
| 2016 | Swallows and Amazons | Swallows and Amazons | Mrs. Walker |
| 2016 | Special Correspondents | Special Correspondents | Claire |
| 2017 | T2 Trainspotting | T2 Trainspotting | Diane |
| 2017 | Goodbye Christopher Robin | Goodbye Christopher Robin | Olive Rand |
| 2018 | Puzzle | Puzzle | Agnes |
| 2018 | Räyhä-Ralf valloittaa Internetin | Ralph Breaks the Internet | Prinsessa Merida (ääni) |
| 2018 | Holmes & Watson | Holmes & Watson | Mrs. Hudson |
| 2019 | Dirt Music | Dirt Music | Georgie Jutland |
Aiheesta muualla

Kelly Macdonald Internet Movie Databasessa. (englanniksi)
Kohtalon voima

Kohtalon voima (ital. La forza del destino) on Giuseppe Verdin säveltämä ooppera vuodelta 1862. Libreton on kirjoittanut Francesco Maria Piave käyttäen pohjana espanjalaisen Ángel de Saavedran vuonna 1835 julkaistua näytelmää Don Álvaro, o La fuerza de sino ja Friedrich Schillerin Wallensteins Lageria, josta on peräisin yksi oopperan kohtauksista. Oopperan ensiesitys oli Pietarissa 22. marraskuuta 1862. Oopperaa esitetään edelleen säännöllisesti.
Suomessa Kohtalon voima esitettiin ensimmäisen kerran Suomen Kansallisoopperassa Helsingissä vuonna 1973.
Oopperan synty > Ensi kipinä

Varakas ja tunnettu Verdi suunnitteli vuonna 1860 vetäytymistä eläkkeelle, kun hän sai italialaiselta tenorilta Enrico Tamberlickiltä kirjeen, jossa laulaja pyysi häntä säveltämään oopperan ensi-iltaan Pietariin. Tamberlik oli juuri saanut kiinnityksen Pietarin keisarilliseen teatteriin.
»Olen kuullut ... että ei ehkä olisi mahdotonta suostutella teitä lisäämään vielä yhtä jalokiveä oopperakruunuunne – sarjaan, jonka olette uhannut päättää.» 
( (ote laulajan kirjeestä))
Tamberlick oli 1800-luvun suosituimpia laulajia, ja hänen vaikutusvallastaan todistaa se, että Verdi päätti jälleen ryhtyä sävellystyöhön. Harkittuaan asiaa Verdi päätti perustaa teoksensa Ángel de Saavedran teokseen Don Álvaro, o La fuerza del sino. Verdin työstämästä juonesta Piave laati nopeasti libreton, ja marraskuun lopussa 1862 Verdi lähti Venäjälle vaimonsa Giuseppina Strepponin kanssa. Perillä Verdi kuitenkin havaitsi, että Pietarin kylmä talvi oli tehnyt tehtävänsä: pääosien laulajien äänet eivät olleet ensi-iltakunnossa. Kantaesitys peruttiin, mutta saman vuoden syyskuussa Verdi palasi Pietariin, ja Kohtalon voima esitettiin ensi kertaa 22. marraskuuta. Alvaron roolin lauloi itseoikeutetusti Tamberlick.
Oopperan synty > Vastaanotto

Aikana, jolloin Venäjällä koetettiin monien muiden maiden tavoin edistää kansallista oopperamusiikin tyyliä, kriitikot eivät katsoneet voivansa antaa kiitosta ulkomaiselle säveltäjälle. Yleisö taas piti teosta liian raakana. Verdi vaihtoi 1869 alkunäytöksen alkusoittoon ja teki muutoksia niin kolmanteen näytökseen kuin loppuunkin (joka oli jo Italiassa saanut ihmiset kuohuksiin). Muutokset eivät kuitenkaan tuoneet kaivattua muutosta ihmisten reaktioihin.
Ooppera

Kohtalon voimaa on pidetty mustana lampaana Verdin oopperoiden joukossa. Hän oli vakuuttunut siitä, että cavatinojen, duettojen, jne. ooppera oli menneen talven lumia, ja että "ideoiden ooppera" oli tulevaisuutta. Läpi teoksen, jonka nimikin on sopivan abstrakti, hahmojen toimintaa tuntuu ohjailevan jokin muu kuin ihmisjärki tai -tunteet. Kukin kolmesta päähenkilöstä toimii tarinassa tavallaan täysin erillisenä yksikkönä, ja aina jonkun kahden kohdatessa tapahtuu ikävyyksiä. Tarinan rakenne on rönsyilevä: Leonora esimerkiksi ei esiinny koko kolmannessa näytöksessä lainkaan ja neljännessäkin vasta lopussa. Yhtenäisyytta tarinalle tuo ensisijaisesti johtoaiheiden käyttö: parhaana esimerkkinä niin sanottu kohtaloteema, joka kuullaan ensin puhaltimilla alkusoiton alussa ja myöhemmin useaan otteeseen. Pienistä puutteistaan huolimatta Kohtalon voima on täynnä loistavaa musiikkia ja vahvoja kohtauksia.
Tamberlickin laulutekniikka ja äänen voima olivat kuulut, ja teoksen syntyhistorian huomioon ottaen ei ole yllättävää, että Alvaron rooli on äärimmäisen vaativa. Resitatiivi ja aaria kolmannen näytöksen alussa ("O tu che in seno agl'angeli...") ei ole laulajalle vähäpätöinen haaste kuten ei myöskään sitä seuraava, tummemmansävyinen duetto Don Carlosin kanssa ("Solenne in quest'ora"). Don Carlosin rooli ei ole vaikeudeltaan aivan samaa tasoa. Leonoran hahmo on traaginen, ja kautta koko teoksen hänen läsnä ollessaan kuullaan mollivoittoista musiikkia. Juuri kun hän toisen näytöksen lopussa näyttäisi saavan rauhan, hänen ensembleaan, "La Vergine degli Angeli", seuraavan musiikin luonne antaa ymmärtää, ettei Leonoran seesteinen hetki kestä kauaa. Neljännen näytöksen huippuhetkiä on Leonoran rukous, aaltoilevan säestyksen tukema "Pace, pace, mio dio". Jälleen hetken näyttää siltä, että hänen rukouksiinsa on vastattu – mutta kun ulkopuolelta äkkiä kuuluu huutoja, käy selväksi, ettei edes erakko voi paeta kohtalon voimaa.
Juoni > Hahmot

Leonora, markiisin tytär – sopraano
Alvaro, Leonoran rakastaja – tenori
Don Carlo di Vargas, markiisin poika – baritoni
Calatravan markiisi – basso
Curra, Leonoran palvelija – mezzosopraano
Preziosilla, nuori mustalaisennustajatar – mezzosopraano
Juoni > Tapahtumapaikka ja -aika

Espanja ja Italia 1700-luvun puolivälin paikkeilla.
Juoni > Ensimmäinen näytös

Calatravan markiisi yllättää tyttärensä yrittämässä karkaamista yhdessä rakastajansa, Don Alvaron, kanssa. Antautuva Don Alvaro heittää pistoolinsa maahan, jolloin se laukeaa ja tappaa markiisin. Ennen kuolemaansa markiisi kiroaa tyttärensä.
Juoni > Toinen näytös

Rakastavaiset joutuvat pakomatkallaan toisistaan erilleen. Mieheksi naamioitunut Leonora aloittaa etsintänsä kapakasta, jossa hän törmää veljeensä Don Carloon, joka puolestaan on naamioitunut opiskelijaksi. Leonora selvittää veljelleen etsivänsä Don Alvaroa tappaakseen hänet kostoksi isänsä kuolemasta. Vähitellen Leonora tulee vakuuttuneeksi siitä, että Alvaro on hylännyt hänet, ja hän lähtee Madonna degli Angelin munkkiluostariin. Munkit sallivat hänen asustaa läheisessä luolassa ja lupaavat tuoda hänelle ruokaa päivittäin. Luolassa on kello, jota voi vaaran uhatessa soittaa.
Juoni > Kolmas näytös

Alvaro uskoo rakastettunsa kuolleen, ja hän on liittynyt Espanjan armeijaan tekaistulla nimellä. Kuullessaan avunhuudon hän rientää apuun ja löytää Don Carlon, jonka kimppuun on hyökännyt jengi. Tietämättä toistensa identiteettiä he vannovat toisilleen ikuista toveruutta. Alvaro haavoittuu taistelussa pahasti, ja Carlo auttaa hänet turvaan. Alvaro antaa hänelle kasan papereita, jotka hän haluaa tuhottavan, mikäli hän itse sattuisi kuolemaan. Carlo tulee epäileväiseksi ja löytäessään siskonsa kuvan Alvaron taskusta hän haastaa tämän kaksintaisteluun. Alvaro muistuttaa miestä heidän valastaan, mutta Carloa ei noin vain lepytetä. Sattumalta paikalle osuva partio onnistuu erottamaan riitapukarit toisistaan. Miehet vetävät Carlon pois konfliktista, ja Alvaro päättää lähteä luostariin, Madonna degli Angeliin.
Juoni > Neljäs näytös

Viisi vuotta on kulunut. Alvaro on nykyään Isä Rafael, joka elää paastoten, itsekieltämyksessä. Carlo astuu sisään luostariin ja haastaa Alvaron taisteluun, jossa hän haavoittuu kuolettavasti. Juostessaan paikallisen erakon luo pyytämään tältä synninpäästöä hän ja Leonora kohtaavat ja tunnistavat toisensa. Alvaro kertoo Leonoralle hänen haavoittuneesta veljestään, jonka luo Leonora kiiruhtaa. Kuitenkin kumartuessaan Carlon ylle tämä iskee Leonoraa tikarilla sydämeen, minkä jälkeen itse kuolee. Alvaro kiroaa taivaan vallat näiden tapahtumien johdosta. Leonora kuolee uskoen hänen ja Alvaron teiden yhdistyvän taivaassa. Näin tarinan alussa lausuttu kirous toteutuu. Alvaro heittäytyy kuolemaansa kallionkielekkeeltä.
Levytyksiä

1954 – Callas, Tucker, Tagliabue, Rossi-Lemeni; La Scalan kuoro ja orkesteri; Serafin. (EMI CDS7 47581-8; 3 levyä)
1955 – Tebaldi, del Monaco, Bastianini, Siepi; (Rooman) St. Cecilian kuoro ja orkesteri; Molinari-Pradelli. (Decca 421 598-2; 3 levyä)
1976 – Price, Domingo, Milnes, Giaiotti; John Alldis -kuoro; Lontoon sinfoniaorkesteri; Levine. (RCA RD8 1864; 3 levyä)
1997 – Gortšakova, Grigorian, Putilin, Borodina; Kirovin kuoro ja orkesteri; Gergijev. (Philips 446 951-2; 2 levyä)
Aiheesta muualla

Kuvia tai muita tiedostoja aiheesta Kohtalon voima Wikimedia Commonsissa
Oopperan kaksikielinen libretto vuodelta 1862
Krista

| Krista |
| --- | --- |
Nimipäivä:   
– suomenkielinen:  24. heinäkuuta
– ruotsinkielinen:  24. heinäkuuta
– ortodoksinen:  –
Muunnelmia:  –
Vastineita eri kielissä:  Crista, Christa
Nimen alkuperä:  Kristina
Infobox OKNimi-testi OK: 
Krista on naisen etunimi. Se on alun perin saksalainen lyhentymä nimestä Kristina. Kristina on Kristianin sisarnimi ja tarkoittaa kristittyä.  Kristan nimipäivä on ollut vuodesta 1984 lähtien Suomen almanakassa 24. heinäkuuta.
Digi- ja väestötietoviraston tietojen mukaan nimi on annettu Suomessa vuoden 2019 loppuun mennessä 6 883 naiselle, joista suurin osa on syntynyt vuosien 1960 ja 2000 välisenä aikana. Nimen variaatioita eri kielissä ovat muiden muassa Crista ja Christa.
Tunnettuja Krista-nimisiä

Krista Allen, yhdysvaltalainen näyttelijä
Krista Berg, suomalainen ampumahiihtäjä
Krista Gross, yhdysvaltalais-suomalainen koripalloilija
Krista Guloien, kanadalainen soutaja
Krista Hakala, suomalainen jalkapalloilija
Krista Hannula, näyttelijä ja käsikirjoittaja
Krista Kelly, kanadalainen malli ja näyttelijä
Krista Kiuru, suomalainen SDP:n kansanedustaja ja ministeri
Krista Kosonen, suomalainen näyttelijä
Krista Lagus, tietotekniikan asiantuntija ja yhteiskuntatieteilijä
Krista Laurila, pesäpalloilija
Krista Mikkonen, suomalainen vihreiden kansanedustaja ja ministeri
Krista Moisio, suomalainen jalkapallomaalivahti
Krista Nieminen, suomalainen salibandymaalivahti
Krista Niiranen, suomalainen ampumahiihtäjä
Krista Parkkonen, jääkiekkoilija
Krista Putkonen-Örn, suomalainen freelancenäyttelijä
Krista Pärmäkoski (o.s. Lähteenmäki), maastohiihtäjä ja olympiamitalisti
Krista Pöllänen (o.s. Ylönen), suomalainen keilaaja
Krista Ranta-Pere, suomalainen kilpakävelijä
Krista Siegfrids, Suomen euroviisuedustaja kappaleellaan Marry Me vuonna 2013
Krista Tervo, suomalainen moukarinheittäjä
Krista Tesreau, yhdysvaltalainen näyttelijä
Krista Uusi-Kinnala, suomalainen kiekonheittäjä
Krista Varantola, suomalainen kielitieteilijä
Kuvitteellisia Kristoja

Krista Kortelainen, televisiosarjassa Uusi päivä
Krista Luokkanen, Isabella Holmin sisar tv-sarjassa Salatut elämät